Kévin Borlée

**Kevin Borlée** (s. 22. helmikuuta 1988 Woluwe-Saint-Lambert) on belgialainen 400 metrin juoksija.

Hän pääsi Pekingin olympialaisissa 2008 välieriin, joissa hän juoksi silloisen Belgian ennätyksen 44,88. Hän oli olympialaisissa myös viides 4&nbsp;×&nbsp;400 metrin viestissä Belgian ennätyksellä 2.59,37 yhdessä Jonathan Borléen, Cédric Van Branteghemin ja Arnaud Ghislainin kanssa.

Hän selviytyi välieriin myös Berliinin MM-kilpailuissa 2009 ja sijoittui neljänneksi 4&nbsp;×&nbsp;400 metrin viestissä yhdessä Antoine Gillet'n, Nils Duerinckin ja Cedric van Branteghemin kanssa. Dohan sisäratojen MM-kilpailuissa 2010 hän voitti hopeaa 4&nbsp;×&nbsp;400 metrin viestissä sisäratojen Belgian ennätyksellä 3.06,94 yhdessä Cédric Van Branteghemin, Antoine Gillet'n ja Jonathan Borléen kanssa. Hän voitti kultaa 400 metrin juoksussa Barcelonan EM-kilpailuissa 2010 ajalla 45,08 sekuntia ja sijoittui 4&nbsp;×&nbsp;400 metrin viestissä kolmanneksi. Pariisin EM-hallikisoissa 2011 hän juoksi ankkuriosuuden Belgian pronssijoukkueessa 4&nbsp;×&nbsp;400 metrin viestissä. Daegun MM-kilpailuissa 2011 hän sai 400 metrin juoksussa pronssia ajalla 44,90. 4&nbsp;×&nbsp;400 metrin viestissä hän juoksi ankkuriosuuden Belgian viidenneksi sijoittuneessa joukkueessa. Helsingin EM-kilpailuissa 2012 hän voitti Euroopan-mestaruuden Belgian joukkueessa 4&nbsp;×&nbsp;400 metrin viestissä. Lontoon olympialaisissa 2012 hän sijoittui 400 metrillä viidenneksi ja pitkässä viestissä Belgian joukkueessa kuudenneksi. Göteborgin EM-hallikilpailuissa 2013 Belgia oli viestissä neljäs. Moskovan MM-kilpailuissa 2013 Borlée karsiutui 400 metrin välierissä ja oli pitkässä viestissä viides.

Borlée karsiutui Zürichin 2014 EM-kilpailuissa 400 metrin välierissä. Hän voitti Prahan sisäratojen EM-kilpailuissa 2015 kultaa 4&nbsp;×&nbsp;400 metrin viestissä Euroopan ennätysajalla 3.02,87. IAAF World Relays -kilpailuissa hän kuului samalla matkalla Belgian pronssijoukkueeseen. Pekingin MM-kilpailuissa 2015 hän karsiutui 400 metrin välierissä ja oli pitkässä viestissä viides. Amsterdamin EM-kilpailuissa 2016 hän oli 400 metrillä neljäs ja juoksi ankkuriosuuden kultaa voittaneessa Belgian pitkän viestin juokkueessa. Rio de Janeiron olympialaisissa hän karsiutui 400 metrin alkuerissä ja oli 4&nbsp;×&nbsp;400 metrin viestissä neljäs. Belgradin EM-hallikilpailuissa 2017 hän sai viestihopeaa. Lontoon MM-kilpailuissa 2017 hän karsiutui 400 metrin välierissä ja sijoittui 4&nbsp;×&nbsp;400 metrin viestissä neljänneksi. Birminghamin MM-hallikilpailuisa 2018 hän juoksi ankkuriosuuden Belgian saadessa viestipronssia. Saman vuoden Berliinin EM-kilpailuissa hän saavutti 400 metrillä hopeaa ajalla 45,13 ja juoksi ankkuriosuuden Belgian kultajoukkueessa 4&nbsp;×&nbsp;400 metrin viestissä. Hän toi Belgian viestin voittajana maaliin myös Glasgow'n sisäratojen EM-kilpailuissa 2019. Saman vuoden Dohan MM-kilpailuissa hän juoksi ankkuriosuuden Belgian pronssijoukkueessa. Vuodelle 2021 siirretyissä Tokion olympialaisissa hän kuului Belgian 4&nbsp;×&nbsp;400 metrin viestijoukkueisiin, jotka sijoittuivat miesten viestissä neljänneksi ja sekaviestissä viidenneksi. Hän selviytyi 400 metrillä alkueristä jatkoon, muttei osallistunut välieräjuoksuun. Hän juoksi ankkuriosuuden Belgian voittaessa viestin maailmanmestaruuden Belgradin MM-hallikilpailuissa 2022. Saman vuoden Eugenen MM-kilpailuissa hän karsiutui 400 metrin välierissä ja saavutti 4&nbsp;×&nbsp;400 metrin viestissä pronssia. Münchenin EM-kilpailuissa 2022 hän keskeytti 400 metrin välieräjuoksun ja saavutti pitkässä viestissä hopeaa. Hän voitti 4&nbsp;×&nbsp;400 metrin viestin sisäratojen Euroopan-mestaruuden Istanbulissa 2023.

Hänen ennätyksensä ovat 100 metrillä 10,57, 200 metrillä 20,72, 300 metrillä 32,22 ja 400 metrillä 44,56.

Hänen kaksoisveljensä Jonathan sekä pikkuveli Dylan ovat myös 400 metrin juoksijoita, heidän siskonsa Olivia 100 ja 200 metrin juoksija sekä heidän isänsä Jacques entinen pikajuoksija.

## Lähteet

## Aiheesta muualla